Diari Oficial de la Generalitat Valenciana


Sumari del DOGV 7262, del 28-04-2014 (2014/3673)

Notificació de la sentència dictada en el procediment ordinari número 620/2011.
-------------------------------------------------------------------------------

### Dades del document

Número de DOGV
:   7262

Data del DOGV
:   28-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3673


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 620/2011. [2014/3673]  
Assumpte civil 000620/2011  
Juí ordinari 000620/2011  
Part demandant: Suministros de Pinturas Asencio, SL.  
Part demandada: Francisco Pedro Latorre Martínez i Roberto Latorre Martínez.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime substancialment la demanda interposada per la procuradora senyora Calvo Barber, en nom i representació de la mercantil Suministros de Pinturas Asencio, SL, contra Francisco Pedro Latorre Martínez i Roberto Latorre Martínez, declarats ambdós en rebel·lia processal, i condemne ambdós demandats a pagar solidàriament a l'actora la quantitat de 39.712,90 euros, més els interessos legals des del 10 de setembre de 2008, incrementats en dos punts a partir del 29 de juny de 2009, pel principal de 32.712,90 euros; i les costes produïdes en esta instància.  
  
Expediu i uniu un certificat d'esta resolució a les actuacions, i incloeu l'original en el llibre de sentències civils d'este Jutjat.  
Notifiqueu esta resolució a les parts, i feu-los saber que no és ferma, ja que en contra es pot interposar un recurs d'apel·lació per mitjà d'un escrit presentat davant d'este Jutjat en el termini de 20 dies hàbils comptadors des de l'endemà de la notificació, en el qual s'han d'exposar les al·legacions en què es basa la impugnació, a més de fer esment de la resolució apel·lada, i d'expressar els pronunciaments que impugna (art. 458 LEC, modificat per la Llei 37/2011).  
De conformitat amb la disposició addicional 15 de la Llei Orgànica del Poder Judicial, perquè siga admés a tràmit el recurs d'apel·lació contra esta resolució haurà de constituir un depòsit de 50 euros, el qual se li tornarà només en el cas que el recurs siga estimat. El depòsit s'ha de constituir amb l'ingrés de la quantitat esmentada en el banc Banesto, en el compte corresponent a este expedient i s'indicarà, en el camp ?concepte?, el codi ?02 civil apel·lació- i la data de la resolució recorreguda amb el format dd/mm/aaaa.  
  
Si fa l'ingrés per mitjà de transferència bancària, després d'omplir el codi de compte corrent (CCC, 20dígits), ha d'indicar en el camp ?concepte- el número de compte, el codi i la data de la manera exposada anteriorment.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge què la va dictar, mentres celebrava audiència pública el mateix dia de la data, de la qual cosa jo, la secretària judicial, done fe.   
València, 16 de maig de 2012».  
  
Atés que es desconeix el domicili o la residència actuals de la part demandada, per Resolució de 13 de desembre de 2012, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat, per a dur a efecte la diligència de notificació de la sentència.  
  
  
València, 7 de gener de 2013.- La secretària judicial: Cristina María Valero Doménech.